User:Chansochoun

សេចក្តីល្អរបស់ព្រះមាតា ទានចិញ្ចឹមបុត្រ  	បរិសុទ្ធក្នុងផ្ទៃ	រហូតដល់ថ្ងៃ បុត្រថ្លៃចាកគត៌ 		ទានចិញ្ចឹមស្មោះ 	ទឹកដោះបបរ កូនរស់បានល្អ		ព្រោះធម៌សប្បុរស ។ 1			 ទានថ្វាយដល់សង្ឃ       ផ្ចងឧទ្ទិសទាន 	ប្រែតរួចពីឃ្លាន ព្រោះទានរំដោះ   	        ទានជាទេវធម៌	លម្អសប្បុរស ទានមានចិត្តស្មោះ		សង្គ្រោះជីវិត។

ទានគឺជាទ្រព្យ		ជាប់តាមសណ្តាន	ជាមិត្តរួមប្រាណ ឆ្លងភពងងឹត		ទានកាច់បំបាក់	មោហៈក្នុងចិត្ត បានត្រាស់ដឹងពិត		ត្បិតទានបារមី។

ហៃកូនប្រុសស្រី		គប្បីចាំទុក~	គុណម្តាយឪពុក ទានាធិបតី		កូនដឹងមង្គល	សាមសិបប្រាំបី ចៀសកម្មអប្រិយ៌		ផុតភ័យអបាយ។

ធម្មនិយាម ៣០ របស់ព្រះពុទ្ធគ្រប់ព្រះអង្គ សូមក្រាបបង្គំប្រណម្យវន្ទា	ឆ្ពោះព្រះភគវាពុទ្ធាបានត្រាស់ ធម្មនិយាមទំនៀមល្អល្អៈ 		សាមសិមមុខច្បាស់ ខ្ញុំសូមពណនា។ មួយ រញ្ជុយភពជាតិគ្រប់ចុងក្រោយ	ប្រារមីនាំឱ្យដឹងពេលវេលា ទ្រង់យាងកាន់ផ្ទៃស្មារតីល្អជា 		ដឹងខ្លួនគ្រប់គ្រាក្នុងគភ៌មាតា។ ពីរ គឺព្រះភក្ត្រវរក្ខណ៌ក្នុងគភ៌		ស្មិងសា្មធិ៍ក្នុងបវរកាយា ព្រះភក្ត្របែរផ្ទុយពីរខ្នងមាតា 		ឆ្ពោះផ្ទៃភ្លឺថ្លាមាតារំពៃ។ បី ឥរិយាបថនៃព្រះមាតា 		ពេលគ្រប់មាសា សាស្តាចាកផ្ទៃ មាតាទ្រង់ឈរខុសស្រីដទៃ 			ប្រសូតបុត្រថ្លៃហឫទ័យជ្រះថ្លា។ បួន សួនឧទ្យានទីស្ថានប្រសូត 	ក្នុងព្រៃរហូតឈើស្រូត ចេញផ្កា ទេវតានិងមនុស្សថ្វាយសាធុការ		ចក្រវាឡបព្វតាខ្ចរខ្ចារ អ៊ូអរ។ ប្រាំ ព្រះប្រសូតចុះស្រូតយាងឈាន		ប្រាំពីរជំហានឆ្ពោះទិសឧត្តរ ត្រួតគ្រប់ទិសឋានក្លាយហានបវរ		ទើបបានបន្តបន្លឺសីហនាទ។ ប្រាំមួយ ប្រមើលទតមើលនិមិត្ត 	ទេវទូតបួនពិត ចិត្តគិតលះញាតិ បុត្រកើតថ្ងៃណា ថ្ងៃនោះទ្រង់ឃ្លាត 	ចិត្តឥតរវាតយាត្រាសាងផ្នួស។ ប្រាំពីរ ធីរោផ្តាច់ប្តូរព្យាយាម 	ឥតមានទាក់ទាមក្នុងនាមអ្នកបួស កំណត់វេលាមិនអាចតិចហួស	 	ប្រាំពីរថ្ងៃនោះនឹងបានត្រាស់ដឹង។ ប្រាំបី មហេសីគង់សោយបាយាស	ក្នុងថ្ងៃបានត្រាស់ទ្រង់ច្បាស់ទីពឹង បាយាសថាសមាសថ្វាព្រះថ្ងៃហ្នឹង 	ហៅបាយត្រាស់ដឹងបានបុណ្យមហិមា។ ប្រាំបួន ជួនភ័ព្វទ្រង់ទ្រាប់ស្បូវភ្លាំង ក្លាយជាបល្ល័ង្កគង់តាំងភាវនា នៅគល់ពោធិព្រឹក្សនាទិសបូព៌ា 		ទេពធីតាមារ មកគ្រាសាយ័ណ្ហ។ ដប់ គាប់ហឫទ័យអានាបាណៈ 	បរិកម្ម ប្រចក្សសតិដឹងទាន់ ខ្យល់ចេញខ្យល់ចូលចិត្តមូលមិនភាន់ 	ដំណើរជវ័នជាន់ឆ្លងកាមា។ ដប់មួយ ជំនួយពីព្រះបារមី 	ផ្ចាញ់មារអប្រិយ៍ ព្រមទាំងសេនា ពុទ្ធប្បវត្តិ ត្រង់នេះអស្ចារ្យ 			បរិស័ទជ្រះថ្លាបាចផ្កា អភិសេក។ ដប់ពីរ មុនីអង្គទ្រង់សម្រេចញាណ	 ត្រៃវិជ្ជាមានទ្រង់ញាណអនេក ពិសាខបុណ្ណមី កើតញាណប្លែកៗ  ពោធិញ្ញាណខ្ពស់ឯកកក្រើកធរណី។ ដប់បី ក្សត្រថ្លៃគង់ក្នុងមហាឋាន 	វិមុត្តិក្សេមក្សាន្តអស់ឋានប្រាំពីរ សប្តាហ៍ ឋានមួយលើកស្ទួយស្ថានទី 	ចេតិយព្រះមុនី ប្រាំពីរកន្លែង ។ ដប់បួន ជួនព្រហ្មជុំអារាធនា	សូមព្រះភគវាយាងត្រាស់សម្តែង ព្រះធម៌ប្រពៃ វិស័យ សូរ្យសែង 		ទ្រង់ព្រមសម្តែងដោយព្រហ្មវិហារ។ ដប់ប្រាំ ចាំច្បាស់ទ្រង់ត្រាស់ធម្មចក្រ	ឥសិបតនៈព្រៃមិគទាយា ឋានត្រៃរតនៈ អាសាឡ្ហបូជា			ថ្ងៃព្រះភគវាស្ថាបនាព្រះសង្ឃ។ ដប់ប្រាំមួយ ទ្រង់គង់ត្រាស់ឱវាទ បាដិមោក្ខស្អាងស្អាតឱវាទផូរផង់ បេះដូងព្រធម៌ពន្លឺ ចតុរង្គ 			ថ្ងៃនោះត្រូវត្រឹងមាឃបុណ្ណមី។ ដប់ប្រាំពីរ ទ្រង់គង់វត្តជេតពន 	ប្រោសដល់មហាជននិរន្តរ៍ប្រក្រតី ទ្រង់យកអរុណជេតពនសួស្តី			ជេតពនជិនស្រីអាស្រ័យជានិច្ច។ ដប់ប្រាំបី ទ្រង់សម្តែងបាដិហារ្យ 	យមកៈ អស្ចារ្យនិគ្រន្ថ រត់គេច នៅក្រុងសាវត្ថីប្រុសស្រីមិនតិច		នេះគឺពុទ្ធកិច្ច សង្រ្កោះលោកា ។ ដប់ប្រាំបួន ទ្រង់គង់ឋានត្រ័យត្រិង្ស 	ត្រិះរិះរំពឹងថ្លឹង គុណមាតា សម្តែងអភិធម្ម ស័ក្តសមអស្ចារ្យ		ថ្វាយព្រះមាតាសុខាអមតៈ។ ម្ភៃ គឺព្រះអង្គទ្រង់ចាកទេវលោក 	ស្ដេចយាងចុះមកដែនសង្កស្សៈ មហាជនច្រើនពិតយកចិត្តទុកដាក់ 	បូជាគារវៈ អចលនចេតិយ ។ ម្ភៃមួយ គឺទ្រង់គង់នៅសមាបត្តិ 	ព្រះញាណស្ងប់ស្ងាត់លះកាត់ លោកីយ៍អរហត្តផលតម្កល់ប្រក្រតី 	ឆាប់ក្ដីយូរក្ដីវិស័យពុទ្ធញ្ញាណ ។ ម្ភៃពីរ ប្រមើលមើលគ្រប់វេនេយ្យ 	ឧបនិស្ស័យសព្វសត្វដែលមាន ដោយព្រះករុណាសមាបត្តិញ្ញាណ 		ត្រួតសត្វកោដិលានមានពីរវារៈ ។ ម្ភៃបី ទ្រង់លៃវិន័យអាជ្ញា		បញ្ញត្តសិក្ខាតាមការជ្រាបជាក់ មានរឿងកើតមុនខូចគុណសាវ័ក 	មានហេតុជាក់លាក់ទើបដាក់វិន័យ ។ ម្ភៃបួន អង្រួនហឫទ័យករុណា 	ជាតកទេសនាសាស្ដាលកលៃ ដើមរឿងជាហេតុបង្កើតអត្ថន័យ 	ជាតកប្រពៃលៃតាមហេតុការណ៍ ។ ម្ភៃប្រាំ ទ្រង់ប្រោសដល់ពួកព្រះញាតិ	អង្គព្រះលោកនាថសម្ដែង បាដិហារ្យកម្ចាត់មានះព្រះញាតិវង្សា 	ទើបត្រាស់ទេសនាគម្ពីរពុទ្ធវង្ស ។ ម្ភៃប្រាំមួយ ទ្រង់គង់ធ្ងន់ក្នុងធម៌	បរិស័ទណាល្អមានធម៌ទ្រទ្រង់ ស្ដេចយាងទទួលស្រុះស្រួលដោយអង្គ 	គារវៈផូរផង់ឆ្ពោះត្រង់ព្រះធម៌ ។ ម្ភៃប្រាំពីរ ទ្រង់គង់ចាំវស្សា		បើមាននរណានិមន្ដដោយល្អ ពេលចេញវស្សាមុនយាងចេញចរ 	ទ្រង់ចម្រើនពរត្រាស់លាអ្នកនោះ ។ ម្ភៃប្រាំបី ទ្រង់គង់យ៉ាងហ្មត់ចត់	មុនភត្តក្រោយភត្តគ្មានភ្លាត់ភ្លេចសោះបំពេញពុទ្ធកិច្ចគ្រប់យាមទាំងអស់	ពុទ្ធកិច្ចសង្រ្គោះមនុស្សនិងទេវតា ។ ម្ភៃប្រាំបួន ទ្រង់គង់សោយមំសៈ	ក្នុងថ្ងៃទ្រង់ដាក់អនុដ្ឋានកាយា បិណ្ឌបាតចុងក្រោយជាទានថ្លៃថ្លា		សោយសរមំសាហឫទ័យបរិសុទ្ធ ។ សាមសិប អវសានទ្រង់បានចូលឈាន មុននឹងនិព្វានឈានច្រើនបំផុត ម្ភៃបួនសែនកោដិសមាបត្តិបរិសុទ្ធ	  	រួចហើយទ្រង់ផុតរលត់សង្ខារ ។ អហំរីខ្ញុំបង្គំវន្ទាឆ្ពោះព្រះភគវា 		ព្រះធម៌ថ្លៃថ្លាព្រមទាំងព្រះសង្ឃ ផូរផង់សីលាចិន្តាលំអុត				ព្រះពុទ្ធនិយាម។ សូមឱ្យសព្វសត្វប្រតិបត្តិតាមធម៌	សាសនាបវរល្អដូចព្រះនាម អរហំសម្មាគ្មានការទាក់ទាម			កិលេសរវាមរវាតសូន្យបង់ ។ សូមឱ្យសាសនាសម្មាសម្ពុទ្ធ 		បរិស័ទមោះមុតរួមចិត្តទ្រទ្រង់ ឋិតថេរចិរកាលអផិបាលដោយសង្ឃ  	ព្រមព្រៀងស្មោះត្រង់ផ្ចិតផ្ចង់សិក្ខា សូមមនុស្សទេវតាមានការគោរព ទាំងថ្ងៃទាំងយប់ក្នុងព្រះសាសនាសូមបានសម្រេចដូចក្ដីប្រាថ្នា 		អស់នូវតណ្ហាទុក្ខាចប់ហោង ។ នៅវត្តភូមិអូរ ថ្ងៃ០៧រោច ខែចេត្រ ឆ្នាំវក អដ្ឋស័ក ព.ស.២៥៦១ គ.ស.២០១៧ Facebook: Senghak Heng https://www.facebook.com/#!/senghakhim http://chansochun.org/